﻿[apărut în Glasul Bisericii nr 6-12, iun-dec 1995, pp 89-98 Diferenţele de paginare provin din faptul că redacţia a optat pentru reproducerea notelor la sfârşit ] OMUL ŞI LUMEA ÎN VIZIUNEA PĂRINŢILOR RĂSĂRITENI sau Despre Ieşirea din Criză drd Doru Costache Cea de-a şaptea Adunare a Consiliului Ecumenic al Bisericilor (Canberra, 1991) atingea, în discuţia centrată pe lucrarea Duhului Sfânt în creaţie, în mod serios – din perspectivă creştină – problematica ecologică, pusă în termenii relaţiei dintre om şi lume “Care este locul nostru, al oamenilor, în ordinea naturii? Pământul, acest minuscul punct umed în spaţiu, este în vârstă de aproape 3,4 miliarde de ani În ceea ce ne priveşte, am intrat în scenă acum aproape 80000 de ani – adică ieri, în ochii Creatorului! Şi nu este adânc şocant şi înfricoşător să vedem că au fost de ajuns 200 ani – cei ce ne despart de începutul erei industriale – pentru ca specia umană să fie capabilă să ameninţe chiar temeiurile vieţii pe planeta noastră? Atunci, care este locul nostru în planul lui Dumnezeu?” Nu este deloc întâmplător, în acest context, dacă, ajuns la o conştiinţă a responsabilităţii, adică la criză, Occidentul creştin caută fundamentele unui nou raport între om şi creaţie în tradiţiile orientale, creştine sau nu Sau, dintr-o perspectivă naturist-biologică, să afirme necesitatea depăşirii antropocentrismului, ca motiv al crizei, prin biocentrism De aici şi importanţa reliefării concepţiei patristice asupra raportului dintre om şi creaţie, ca soluţie valabilă sau alternativă pentru ieşirea din criză 1 De la Antropocentrism la Principiul Antropic, sau Despre Om ca Inel al Creaţiei Omul nu poate fi niciodată singur şi nici autosuficient; nici umanitatea, nici lumea nu se epuizează prin el Prin creaţie, definirea şi devenirea lui sunt determinate de relaţiile cu Dumnezeu, cu semenii şi cosmosul; numai pe aceste coordonate îşi poate afirma libertatea şi realiza desăvârşirea Dacă scolastica, p 90 dintr-o temere faţă de panteism, a renunţat la dimensiunea cosmologică a teologiei, Părinţii răsăriteni au abordat constant problema omului din perspectiva tainei creaţiei şi pe aceasta din unghiul antropologiei, omul apărând astfel ca sinteză a universului, ca microcosmos, parte şi oglindă a întregului, punct de interferenţă între cele văzute şi cele nevăzute În Cuvântarea la Naşterea Domnului, sfântul Grigorie Teologul arată că, până la facerea omului, “mintea [lumea inteligibilă] şi simţirea [lumea sensibilă] stăteau în graniţele lor, despărţite una de alta, şi purtau în ele măreţia Cuvântului creator, lăudând în trecere mărimea operei şi vestind-o cu tărie Dar încă nu exista un amestec din amândouă […] De aceea nu se făcuse cunoscut tot belşugul bunătăţii Voind să arate aceasta, Meşterul Cuvânt îl crează pe om ca pe o vieţuitoare alcătuită din amândouă, adică din firea văzută şi nevăzută, şi, luând din materia ce există de mai înainte trupul, iar de la sine punând în el viaţa (care este, după Scriptură, sufletul mintal şi chipul lui Dumnezeu), îl aşează ca pe o a doua lume mare în cea mică” (întrucât e sinteză a lumii, omul este văzut aici paradoxal ca macrocosmos) Prin calitatea sa de sinteză, de inel al creaţiei, comentează sfântul Maxim Mărturisitorul, omul este instrumentul cel mai potrivit pentru lucrarea Logosului în cosmos, care, “străbătând prin umanitate în toate făpturile, pe măsura lor”, face ca acestea, “care prin fire sunt distanţate, să vină la unitate între ele, prin convergenţa în jurul firii unice a omului” O antropologie autentică nu poate face abstracţie de dimensiunea cosmică a existenţei umane Tributară unei cosmologii dualiste, care favorizează pierderea concepţiei despre prezenţa energetică a lui Dumnezeu în creaţie, o parte a teologiei creştine, în mare măsură conformându-se antropocentrismului epocii moderne (apărut ca reacţie la discursul unilateral-teologic medieval), a exagerat această poziţie a omului, afirmând că el este “centrul existenţei, soarele în jurul căruia se învârt toate” În felul acesta, ca “mister al vieţii universale”, omul trebuie să dezvolte o conştiinţă a poziţiei sale, această conştiinţă precedând orice cunoaştere a lumii Cu alte cuvinte, pornind de la perspectiva omului-sinteză cosmică, această teologie legitimează antropocentrismul secolului nostru, întrupare a sintagmei lui Protagoras: omul este măsura tuturor lucrurilor Din unghiul Scripturii însă, aşa cum e înţeleasă în Ortodoxia patristică, omul nu e centrul, ci în centrul lumii Este foarte important să afirmăm astăzi cu putere acest lucru, întrucât aici se află soluţia ieşirii din amintita criză, dar şi reabilitarea creştinismului, căruia i se reproşează – de către istoricii religiilor – că l-a scos pe om din cosmos şi l-a introdus în istorie, săpând adică un abis între acesta şi creaţie Or, statura unificatoare a omului – reafirmată plenar în Hristos –, cum au înţeles-o Părinţii Bisericii Răsăritului, pare a fi recuperată prin ceea ce cosmologia ştiinţifică a zilelor noastre numeşte principiul antropic Hubert Reeves arată că “principiul antropic a fot inventat, dacă nu pentru a explica, cel puţin pentru a lămuri cât de cât această uimitoare situaţie [“coincidenţele miraculoase” care favorizează viaţa lumii şi existenţa umană] principiul poate fi enunţat cam aşa: ‘Având în vedere că există un observator [omul], universul are proprietăţile necesare pentru a genera un astfel de observator’ Cosmologia trebuie să ţină seama de existenţa cosmologului Aceste probleme nu ar fi fost puse într-un univers care nu ar fi avut aceste proprietăţi” p 91 E adevărat că omul nu mai este văzut aici nici ca micro- şi nici ca macrocosm, însă este la fel de semnificativă cunoaşterea tacită a unei convergenţe a universului în om şi a unei reciprocităţi între aceasta şi univers Din unghiul tradiţional, principiul antropic nu poate fi însă valorificat deplin decât într-o perspectivă teocentrică, în care se elimină definitiv dilema: antropocentrism, sau biocentrism (cosmocentrism)?, recte separaţia dintre om şi creaţie 2 Implicaţiile Cosmice ale Căderii Parte şi sinteză a creaţiei, omul, poziţia sa faţă de Dumnezeu, condiţiona de la bun început însăşi înaintarea creaţiei spre comuniunea cu Dumnezeu, prin care aceasta s-ar fi înveşnicit Dar omul s-a mişcat, spune sfântul Maxim, “contrar firii şi fără de minte, în jurul celor de sub el, peste care a fost pus de Dumnezeu să stăpânească, abuzând de puterea naturală dată lui prin creaţie spre unirea celor despărţite, ca mai mult să le despartă pe cele unite” În felul acesta, nu numai că s-a primejduit pe sine, mişcându-se neatent spre inexistenţă, dar a şi “desfăcut prin neascultare primele legi ale firii în duh”, caracterizate prin elasticitate şi transparenţă, introducând un principiu haotic în ordinea originară a creaţiei, iraţionalitate, automatism şi inflexibilitate Potrivit principiilor dinamicii, orice mişcare, într-un sistem ordonat închis, cum este universul, produce inevitabil dezordine; în cazul cosmosului ieşit din starea paradisiacă, numai Dumnezeu, prin pronia sa atotsusţinătoare, menţine – spre uimirea omului de ştiinţă contemporan, forţat astfel să vorbească despre o metarealitate, de o ordine transcendentă cosmosului – sistemul în existenţă şi coerenţă Căderea evidenţiază paradoxal înălţimea omului: el poate schimba legile creaţiei, domină prin voinţă universul Condiţia sa e demiurgică, însă, departe de preoţia cu care era dator faţă de creaţie (Facere 2, 15), omul e numai imitator infidel (Petre Ţuţea), pentru că nu respectă raţiunile lucrurilor Însă creaţia, supusă fără voie – cum spune sfântul Pavel – deşertăciunii (Romani 8, 20), adică fiind golită de energiile dumnezeieşti până la limita subzistenţei, l-a pedepsit (în fond, acesta e blestemul biblic) pe cel ce a introdus noua stare de lucruri, nemairecunoscându-i poziţia în interiorul ei şi demnitatea: “ieşind Adam din rai, toată creaţia adusă de Dumnezeu la existenţă din cele ce nu sunt – observă sfântul Simeon Noul Teolog – văzându-l, n-a mai voit să se supună neascultătorului” Însă Dumnezeu, „cunoscând mai înainte viaţa şi refacerea lui din naşterea din nou, prin naşterea Fiului lui Dumnezeu, înfrânează toate [făpturile] cu puterea, cu mila şi cu bunătatea sa, şi opreşte pornirea tuturor făpturilor şi le supune îndată omului pe toate, ca şi înainte El voieşte ca zidirea să slujească omului, pentru care a fost creată, deşi s-a făcut stricăcioasă [s-a corupt] pentru omul stricăcios Căci voieşte ca atunci când acesta se va înnoi iarăşi şi se va face duhovnicesc, nestricăcios şi nemuritor, eliberându-se şi ea de robia stricăciunii, să se reînnoiască împreună cu el şi să se facă nestricăcioasă şi duhovnicească” Pe linie paulină, sfântul Simeon se referă aici implicit la momentul în care umanitatea a primit din nou, prin Noe, porunca de a stăpâni Dar, dacă sfântul priveşte în perspectiva lui Hristos acest moment, Scriptura notează deosebirea fundamentală dintre cele două porunci (Facere 1, 28 şi 9, 1-2): în cazul celei dintâi, domnia omului în creaţie este de ordin duhovnicesc – prin statura lui, de chip al lui Dumnezeu şi de inel al creaţiei văzute şi nevăzute, p 92 el era solidar cu toate şi punctul de convergenţă al tuturor, exercitându-şi stăpânirea prin „lucrarea şi păzirea” lumii (Facere 2, 15) În al doilea caz, omul, “singurul rătăcit din creaţie” (sfântul Atanasie cel Mare), era evident exterior acesteia şi tiran pentru ea – “groază şi frică de voi aibă toate fiarele pământului” Din nefericire, omenirea nu a întrezărit finalitatea înnoirii poruncii şi a ales calea dominării creaţiei prin forţa tehnologiei, cum înţelegem din istoria turnului Babel Mai ciudat e că teologia apuseană şi, în special, apologeticele moderne, sensibile la mutaţia culturii şi a mentalităţilor, au fundamentat exploatarea industrială a pământului nu pe a doua poruncă (momentul Noe), cum era firesc, ci pe prima, determinând astăzi o reţinere a teologilor ecologişti faţă de textul cunoscut sub numele dominium terrae (Facere 1, 28) Această confuzie, aparent neînsemnată, este însă una din principalele cauze ale crizei ecologice, atribuind normalităţii ceea ce e propriu căderii Pocăinţa teologiei şi a societăţii occidentale este, de aceea, cu totul justificată Dincolo de toate acestea, creaţia este părtaşă împreună cu omul la taina stricăciunii şi la aceea a înnoirii, ceea ce pune încă o dată în evidenţă strânsă legătura dintre om şi cosmos Esenţială e însă realizarea unei drepte atitudini a omului faţă de creaţie Omul şi Cunoaşterea Lumii Universul fără o conştiinţă cunoscătoare nu ar avea sens Dacă existenţa deplină are sens, aceasta e pentru că omul există qua conştiinţă a universului, afirmă părintele Stăniloae într-o formulare creştină a principiului antropic După chipul lui Dumnezeu fiind, omul e chemat să cunoască lumea cu ochii ui Dumnezeu, adică să o contemple duhovniceşte, să recunoască raţiunile spirituale pe care se întemeiază toată făptura O asemenea cunoaştere a făpturilor presupune a şti ce, cum şi spre ce sunt (sfântul Maxim), adică o recunoaştere a universului ca făptură adusă la existenţă pentru comuniunea veşnică şi fericită cu Dumnezeu, de care e dependentă pentru realizarea acestui scop De altfel, spune sfântul Maxim, “pomul cunoştinţei binelui şi a răului este [chiar] zidirea văzută” Omul e chemat să conştientizeze valoarea iconică a creaţiei, adică să-l contemple pe Dumnezeu în ea ca într-o oglindă, realizarea deplinătăţii sale existenţiale, vocaţia sa veşnică fiind condiţionată de modul şi relaţia cu lumea Cunoaşterea lumii e a-l vedea pe Dumnezeu, “care este şi se arată prin toate şi în toate”, căci “nu ne apropiem de creaţie pentru îmbogăţire, ci pentru arătarea Unului suprem în ea” Aceasta e, la un nivel profund, motivaţia chemării lui Adam de a pune vieţuitoarelor nume (Facerea, 2, 19-20) În acelaşi timp, un exerciţiu de contemplaţie care presupune un risc Pericolul contemplaţiei naturale este acela de a fi posibilă şi realizarea ei într-un mod superficial, analitic şi estetic, nu holistic/înţelegător şi duhovnicesc “Zidirea celor văzut – continuă sfântul Maxim – s-a numit pom al cunoştinţei binelui şi răului fiindcă are raţiuni duhovniceşti, care hrănesc mintea, dar şi o putere naturală care, pe de o parte, desfată simţirea, pe de alta, perverteşte mintea Deci, contemplată duhovniceşte, ea oferă cunoştinţa binelui, iar luată trupeşte oferă cunoştinţa răului Căci celor ce se împărtăşesc de ea trupeşte li se face îndrumător în ale patimilor, făcându-i să uite de cele dumnezeieşti” Omul a ales calea facilă care, „orbind mintea omenească, dar deschizând larg simţirea, l-a înstrăinat pe om cu totul de cunoştinţa lui Dumnezeu şi l-a umplut de cunoştinţa pătimaşă a lucrurilor ce cad sub simţuri” p 93 Urmarea acestei căderi “gnoseologice” a fost divinizarea creaţiei, atât sub impresia frumuseţii ei exterioare, cât şi a utilităţii ei pentru viaţa de zi-cu-zi a omului Numai în Hristos, ca Logos al creaţiei, poate omul să ajungă la o cunoaştere autentică a lumii În Hristos, cosmosul redevine mediul revelator al voinţei şi lucrării lui Dumnezeu, îşi recapătă statura de simbol şi cod al unei realităţi care îl transcende, având un rol analog Scripturii; ca şi în cazul acesteia, revelaţia cosmologică trebuie citită duhovniceşte De altfel, echivalenţa lor apare cât se poate de clar la sfântul Maxim, în teologia căruia, pe a doua treaptă a cunoaşterii şi a desăvârşirii creştine, se află contemplarea spirituală a raţiunilor din Scripturi şi din făpturi Condiţia unei adânci schimbări a minţii (metanoia), care să facă posibilă această contemplare, este însă despătimirea vieţii, raţionalizarea mişcării omului prin virtuţi Persoana umană îşi găseşte sensul şi fericirea numai în bogăţia de sensuri ale făpturilor, prin care el creşte în raţionalitatea pe care Creatorul a întipărit-o în ea şi în toate Pentru cel înduhovnicit, raţiunea e “un organ ce adună cu pricepere toată descoperirea bunătăţii lui Dumnezeu ce străluceşte inteligibil în făpturi”, astfel încât omul, “mutând în sine tot ce se vede, în care se ascunde Dumnezeu”, creează “în cugetare o lume prea frumoasă şi duhovnicească” E vorba de înţelegerea profundă a lumii, a esenţei ei raţionale; în mintea omului, chemat să cunoască lumea precum Dumnezeu, se formează imaginea ei integrală, pe cât îi este posibil, precum în mintea atotcuprinzătoare a Logosului; o comprehensiune autentică, o posesiune raţională şi duhovnicească Numai cunoscând-o astfel, lumea nu-l mai captivează pe om, care-şi poate înălţa nestingherit aripile matinale, cum spune Psalmistul, spre cel-singur-vrednic-de-dorit, cel necuprins, care se împărtăşeşte mai presus de minte şi de cuvânt creaţiei sale, pentru ca aceasta să aibă viaţă – şi viaţă din belşug… Astfel devine, paradoxal, microcosmosul o lume mare (macrocosm), iar aceasta se lasă cuprinsă într-o parte a ei (microcosmul uman), în virtutea consubstanţialităţii şi a solidarităţii lor Pe de altă parte, lectura aceasta are şi un aspect utilitarist, căci, descoperind raţiunile lucrurilor – tocmai pentru că ele corespund minţii umane, potrivit principiului antropic, şi nu pentru că omul le impune logica sa, cum se afirma în kantianism, bunăoară –, omul a inventat arta şi tehnica, prima – ca imitare şi înţelegere a lumii (de fapt, exercitarea vocaţiei de a numi, de a recunoaşte realitatea), şi cea din urmă ca replăsmuire a creaţiei conform cu raţiunile din făpturi, care îngăduie modelarea lor, dar şi cu ingeniozitatea omului, care poate dezvolta potenţialităţile făpturilor în sensuri nebănuite Continua îndepărtare de Dumnezeu şi mutarea centrului de greutate pe om sunt mişcări care au provocat însă înstrăinarea atât a artei cât şi a tehnicii Astăzi, ele nu se mai întâlnesc în rădăcina semantică techne, care exprimă echilibrul şi menţinerea lor în limitele raţionalităţii interne a creaţiei, ci s-au distanţat atât între ele, cât şi de această raţionalitate, astfel încât, incapabilă de sens, arta oferă o imagine caricaturală a realităţii, degradând-o până la absurd, în timp ce tehnica a devenit modul în care omul deformează profund creaţia lui Dumnezeu, căutând să o ordoneze altfel p 94 Alienarea artei şi a tehnicii este ultima consecinţă a cunoaşterii superficiale în care omenirea a ales să înţeleagă lumea şi implicit raportul cu ea În acelaşi timp, văzând în artă şi tehnică singura metodă acceptabilă în descifrarea lumii, omul nu-şi mai dă seama că orice cunoaştere este rezultatul metodei utilizate şi că arta, ca şi tehnica, nu-i oferă decât ceea ce el vrea să afle Ieşirea din criza produsă de tehnologie şi de comoditate, semnalată în artă şi resimţită în cotidian, nu e posibilă fără o remodelare a premiselor şi a intenţiilor tehnicii contemporane, pentru ca ea să redevină compatibilă cu ordinea intrinsecă a lumii Această remodelare necesită transfigurarea minţii umane spre recunoaşterea creaţiei din perspectiva fundamentului său raţional, într-un efort de reorientare teocentrică Omul a încetat să-l mai caute pe Dumnezeu în creaţie şi astfel s-a înrobit iluziei autonomiei, ameninţând în acelaşi timp temeiurile vieţii pe pământ Numai întorcându-se către Dumnezeu se va regăsi pe sine şi va afla modul autentic al relaţiei sale cu lumea Un asemenea demers pare acum mai posibil decât oricând, în condiţiile în care ştiinţa şi filosofia au început să demoleze mitul paradisului pământesc – ridicat de om prin forţe proprii – şi să deschidă perspectiva unei evaluări corecte a civilizaţiei de tip european Sfântul şi Ecologia Problemele raportului dintre om şi lume nu pot fi rezolvate prin exteriorismul tehnicist, dar nici doar printr-o situare contemplativă Ca sinteză şi parte a lumii, omul este în interiorul ei, dăruind şi primind în această relaţie Soluţia violenţei tehnologice vrea să afirme cu orice preţ o superioritate a omului şi o ordine străină sensului profund al creaţiei, simptom al ignorării adevăratului raport dintre om şi lume Pentru că sensul omului şi al creaţiei este de a fi împreună în Dumnezeu, în care se conciliază şi se împlinesc toate – dispărând aparentele contradicţii izvodite de rătăcita minte autonomă –, numai sfântul, omul lui Dumnezeu, adică cel ce vieţuieşte teocentric, reuşeşte să depăşească problemele acestui raport Sfântul Maxim afirmă o reciprocitate, o perihoreză şi o comunicare fundamentală între om şi cosmos: “lumea este în trup prin natură, trupul în lume prin simţire, şi fiecare din ele este supusă celeilalte prin comunicarea de la una la alta a proprietăţii fiecăreia” Omul sfinţeşte, prin viaţa şi faptele sale locul, iar acesta condiţionează experienţa omului Omul şi creaţia sunt simultan, prin intermediul trupului omenesc, natura naturans şi natura naturata De aceea, cine vrea să învingă lumea, adică să ajungă la o cunoaştere autentică şi doxologică a lui Dumnezeu prin creaţie, trebuie să se învingă pe sine, să-şi convertească raţional mişcările prin virtuţi, unificându-şi tendinţele în Dumnezeu Numai misticii, numai sfinţii, a căror psihologie e întotdeauna cosmică, înţeleg că tot ce se petrece în om are o rezonanţă şi o semnificaţie universală, ordonând sau dezorganizând cosmosul [Este foarte important – deopotrivă pentru restaurarea minţii omului modern şi pentru dialogul teologiei cu ştiinţa – că această comprehensiune mistică a relaţiei omului cu lumea a devenit, prin propunerile principiului antropic, o coordonată fundamentală a cosmologiei ştiinţifice ] De aceea au părăsit sfinţii “afecţiunea sufletului faţă de trup şi, prin trup, faţă de materie, sau, vorbind în general, toată mişcarea simţitoare faţă de natura sensibilă”, mişcare ce permanentizează consecinţele căderii Sfinţii au schimbat modul relaţiei cu lumea, din ataşare pentru partea superficială a creaţiei, care îl înrobeşte pe om şi ascunde însăşi realitatea ei profundă, în ataşament faţă de Dumnezeu, în care omul descoperă adevărata libertate iar lumea funcţia sa iconică, de epifanie p 95 Sfinţii au trecut prin lume fără a o simplifica, fără a o reduce la aspectul sensibil, producător de plăcere inconsistentă, ci au urcat prin raţiunile lucrurilor – cunoscute prin contemplarea curată, fără patimă – spre Raţiunea supremă, în care au găsit odihna şi bucuria netrecătoare Această trecere nu înseamnă însă, ca în sistemele dualiste, dispreţ faţă de trup şi materie, ci transfigurarea modului obişnuit şi superficial de a le considera şi asuma “În odihna eternă, arată părintele Stăniloae, nu trec fără trup şi nici fără lume, dar trec cu ele transfigurate” Sfinţii sunt cei care cunosc autentic lumea Ei o înţeleg şi o stăpânesc – nu tiranic, nu tehnologic, ci cu blândeţe: “Purtând prin desăvârşită imitare însuşirea frumuseţii (bunătăţii) ascunse şi nevăzute a măreţiei dumnezeieşti arătate prin virtuţi (…), s-au făcut buni, iubitori de Dumnezeu şi iubitori de oameni, binevoitori şi miloşi, şi s-au arătat având o singură dispoziţie, pe cea a iubirii faţă de tot neamul” Sfântul Isaac Sirul, cu o experienţă şi viziune similare celor ale sfântului Maxim, la întrebarea “ce este o inimă milostivă?”, răspunde că “este aprinderea inimii pentru întreaga creaţie – pentru omenire, păsări, animale, chiar şi pentru duşmanii adevărului şi pentru tot ce există Iar atunci când se gândeşte la toate acestea sau le contemplă, şuvoaie de lacrimi curg din ochii lui, datorită puterii milostivirii care îi mişcă inima spre marea îndurare Iar inima se simte atinsă şi nu mai poate îndura să vadă sau să audă nici un fel de suferinţă a făpturii, nici cea mai uşoară durere Atunci el oferă, chiar şi celor care îl fac să sufere, rugăciunile şi lacrimile sale permanente (…), urmând exemplul lui Dumnezeu” Realmente îndumnezeiţi, Dumnezeu locuind propriu-zis în ei, sfinţii devin centre de iradiere dumnezeiască: ei “nu numai se împărtăşesc de el, ci îl şi transmit”, spune sfântul Grigorie Palama Ei nu trăiesc doar, ci şi dau viaţă, cum vedem de multe ori în Paterikon Lucrând asupra lor, sfinţii lucrează, printr-o alchimie duhovnicească, asupra lumii Acest fapt este mărturisit de troparul obişnuit al cuvioşilor, aflat în fiecare Minei: “Prin curgerile lacrimilor tale, ai lucrat pustiul cel neroditor, şi cu suspinurile cele dintru adânc ai făcut ostenelile tale însutit roditoare, şi te-ai făcut luminător al lumii”… După devastări masive, omul contemporan caută să apere patrimoniul vieţii, mediul înconjurător, prin legislaţie şi atitudine ecologică, însă acestea rămân simple paleative şi nu începutul unei veritabile victorii, profundă şi durată, atâta vreme cât nu este vizată schimbarea omului şi reconsiderarea sistemului relaţiilor dintre om şi creaţie din perspectiva sfinţeniei Singur sau împreună cu semenii, dar fără Dumnezeu, omul este neputincios în a remedia chiar stricăciunile produse de el însuşi Alternativa filocalică este evidentă: trebuie să lucrăm asupra noastră şi asupra lumii în Duhul Sfânt, Dătătorul-de-viaţă, prin care omul şi lumea înaintează, în virtutea sensului lor, spre Hristos şi, prin el, spre Tatăl Numai în Duhul lui Hristos, Duhul iubirii – de care sunt străbătuţi sfinţii –, se poate realiza dialogul dragostei între om şi creaţie, cum mărturisesc numeroase exemple din vieţile sfinţilor, de la prietenia sfântului Ilie Tesviteanul cu corbii, convieţuirea pustnicilor Tebaidei cu leii sau a sfântului Serafim din Sarov cu ursul, până la aceea delicată dintre sfântul Ioan Iacob şi păsările cerului Urcuş prin Creaţie Experienţa sfinţilor nu stă doar într-o duioşie faţă de făpturi până în pragul mutării de aici, ci are o finalitate care transcende timpul şi actuala stare de lucruri Solidaritatea omului cu creaţia, sumpathia cu regnurile “inferioare”, fără ca aceasta să însemne o devalorizare a lui, p 96 apare cu putere în vocaţia lor comună – unirea cu Dumnezeu în veşnicie Chiar dacă această comuniune divină se realizează diferenţiat, după raţiunea sau măsura proprie fiecărei făpturi, realizarea acesteia condiţionează deplinătatea relaţiei dintre om şi creaţie Raporturile dintre om şi lume nu se rezumă doar la furnizarea de către aceasta din urmă a unui mediu de viaţă pentru om sau, dintr-o perspectivă mai complexă, şi a unei informaţii despre Dumnezeu, despre om şi ea însăşi; nu se epuizează nici în diaconia, în purtarea de grijă condescendentă a omului faţă de lume Cele două aspecte (lumea ca spaţiu şi omul ca stăpân) ale înţelegerii raporturilor dintre om şi creaţie apar ca şi consecinţe ale unei omisiuni a textului biblic, eronat înţeleasă de teologia modernă E vorba de lipsa afirmării clare a raţionalităţii făpturii preumane în referatul biblic privitor la creaţie Dacă Moise nu a spus – de vreme ce fiecare făptură este întemeiată raţional şi poartă o întipărire a Logosului, omisiune motivată poate prin efortul de a evita orice sugestie panteistă – că în toate există chipuri ale Cuvântului, că toate sunt, la scări diferite sau, mai precis, în diverse grade ale actualizării raţionale, după chipul lui Dumnezeu, ca şi omul, s-a tras concluzia superiorităţii omului asupra creaţiei (pretextându-se că acesta este singurul după chip), lumea fiind înţeleasă ca realitate nesemnificativă, lipsită de valoare duhovnicească şi de o vocaţie proprie la unirea cu Dumnezeu (chiar dacă prin om) O altă justificare pentru această omisiune poate fi necesitatea afirmării convergenţei întregii creaţii văzute şi nevăzute în om Părinţii răsăriteni au valorificat perfect repetatele “şi a văzut Dumnezeu că este bine”, dezvăluind perspectiva Raţiunii care se diversifică fără împărţire în toate, pentru ca pe toate să le adune fără confuzie în sine Numai în această perspectivă se poate vorbi de solidaritatea şi de sensul comun omului şi cosmosului Raţionalitatea (după chipul) din făpturi accede la conştiinţă în om, şi numai în măsura în care acesta se recunoaşte ca fiind conştiinţa cosmosului, reflectând aspiraţia întregii creaţii după Dumnezeu, această raţionalitate se actualizează deplin, odată cu urcuşul omului spre Dumnezeu Paradigma şi poarta acestui urcuş este Hristos, care, arătându-se în toate – ca Logos al creaţiei –, pe toate le face vii, redeschizându-le spre fluviile energiilor divine, pe toate eliberându-le de perspectiva amăgitoare şi superficială a autonomiei, adică punându-le în lumina lor autentică, pe toate ridicându-le împreună cu sine de-a dreapta Tatălui Slujba înălţării Domnului, în continuarea celor ale întrupării şi coborârii în Iordan, este expresia doxologică a unei teologii aprofundate cosmologic – Hristos nu recapitulează în sine doar omenirea, ci întreaga creaţie Înălţarea nu e un eveniment particular din viaţa Mântuitorului, ci sărbătoarea restaurării corului creaţiei, căci îngerii cu oamenii şi toată făptura slăvesc împlinirea tainei celei din veac – îndumnezeirea lumii, în Hristos şi Biserică… “Iată, împărăţia este înăuntrul vostru”, spune Domnul, dar ne rugăm “să vină împărăţia ta!” Biruinţa e câştigată, dar aşteptăm să se împlinească Împărăţia s-a arătat cu putere în mijlocul lumii, ca aluat al înnoirii, însă trebuie să se actualizeze în toată creaţia Aici intervine rolul omului, fără aportul liber al căruia Hristos rămâne doar un moment al istoriei, o tentativă nefructificată În Hristos, “omul e tot atât de necesar pentru a desăvârşi creaţia, ca şi ploaia care face să rodească pământul” Restaurat în demnitatea sa de preot al creaţiei, de mijlocitor între aceasta şi Dumnezeu, omul poate şi e dator să ridice împreună cu sine universul în Dumnezeu, proces care începe cu asumarea condiţiei create şi a locului său în creaţie Expresia românească “omul sfinţeşte locul” sintetizează p 97 genial mesajul patristic – omul urcă prin tot cosmosul, adică folosindu-se ca de nişte trepte de raţiunile din făpturi prin contemplaţie, şi prin om urcă tot cosmosul; părţile omului sunt cosmosul, elementele lumii Cosmosul se unifică în om, e recosmizat în om şi de om prin epektase, prin urcuşurile pe care acesta le săvârşeşte spre Dumnezeu prin creaţie Omul nu poate urca altfel decât prin făpturi Creaţia, ca şi revelaţie cosmică, n-ar mai avea rost dacă omul s-ar referi la Dumnezeu ignorându-o Mesajul Părinţilor, ca şi spiritualitatea cosmică a românilor, depăşesc orice individualism antropocentric în mântuire, orice separaţie între om şi creaţie Se poate afirma, în acelaşi timp, că românii au trăit mai precis această relaţie, ca fraţi cu codrul şi cu întreaga făptură Numai o asemenea perspectivă, ca fundament şi motivaţie, poate genera succesul de durată al acţiunii ecologice Contemporaneitatea trebuie să aleagă între Adam şi Hristos, observă părintele Stăniloae, cei doi fiind “alternative ale raportului omului cu natura: robirea lui de către fructul dulce al părţii sensibile a naturii, sau stăpânirea ei prin spirit, desigur, nu fără efortul renunţării la dulceţile ei şi al durerilor crucii Numai prin aceasta biruieşte spiritul asupra părţii sensibile a naturii şi o transfigurează până la înviere” (ca nou mod de a fi) Adam, sau Hristos? Omul substituit lui Dumnezeu şi tiran al lumii, sau omul urcând cu întreaga creaţie spre Dumnezeu? În răspunsul pe care-l vom da întrezărim şansa zilei de mâine…